Банкта, депозиттерди тартуу укугуна ээ микрофинансылык компанияда, депозиттерди тартуу укугуна ээ кредиттик союзда, турак жай-сактык кредиттик компанияда жана «Кредиттик союздардын каржы компаниясы» ААКта убактылуу администратор / банкта, депозиттерди тартуу укугуна ээ микрофинансылык компанияда, депозиттерди тартуу укугуна ээ кредиттик союзда жоюучу катары дайындалуучу талапкерлер боюнча маалымат базасын түзүү үчүн талапкерлерди тандоо жөнүндө жол-жобого карата 1-тиркеме

Банктын, депозиттерди тартуу укугуна ээ микрофинансылык компаниянын, депозиттерди тартуу укугуна ээ кредиттик союздун (мындан ары – банк) жоюучусуна карата минималдуу квалификациялык талаптар:
-	жогорку билимдүү;
-	кеминде эки юридикалык жакты жоюу процессинде катышуу тажрыйбасына ээ (коммерциялык банктардагы тажрыйбага артыкчылык берилет);
-	Кыргыз Республикасынын банктар жана банк иши жөнүндө, банкроттук, анын ичинде банктардын банкроттугу жөнүндө мыйзамдарын билүүсү;
-	кынтыксыз ишкердик абройго ээ болуу;
-	эгерде жоюучу болуп юридикалык жак / жеке ишкер саналса, анда бул жак ал дайындалган учурга чейин беш жыл аралыгында банкроттук процессинде болбоого тийиш;
-	жоюучу дайындалган банктын банк менен байланыштуу жактары, кредиторлору жана карыз алуучулары менен кызыкчылыктардын карама-каршылыгынын жоктугу.

Убактылуу администраторго карата минималдуу квалификациялык талаптар:

Убактылуу администратор кызматына талапкер төмөнкү минималдуу талаптарга жооп берүүгө тийиш:
-	жогорку билимдүү;
-	финансы-банк системасында беш жылдан кем эмес, анын ичинде жетекчилик кызматтарда эки жылдан кем эмес иш стажына ээ болууга;
-	Кыргыз Республикасынын банк ишин жөнгө салуучу мыйзамдарынын банктык тобокелдиктерди тескөө жагында, ошондой эле Улуттук банктын ченемдик укуктук актылары жагында билимге ээ болууга;
-	кынтыксыз ишкердик абройго ээ болууга;
-	убактылуу администрация киргизилип жаткан банктын банк менен байланыштуу жактары, кредиторлору жана карыз алуучулары менен кызыкчылыктардын карама-каршылыгынын жоктугу.